title: Nouvelle-Aquitaine
text: Nouvelle-Aquitaine (Akitania-Nevez e brezhoneg) zo unan eus rannvroioù melestradurel Bro-C'hall, e mervent ar vro abaoe 2016.
  
  Istor
  Kemeret he deus lec'h teir rannvro all — Akitania, Limousin ha Poitou-Charentes — a zo bet bodet d'ar 1añ a viz Genver 2016, goude ar c'hempenn a zo bet graet d'ar rannvroioù gant ar gouarnamant gall e 2015. "Aquitaine-Limousin-Poitou-Charentes" a zo bet un anv da c'hortoz evit ar rannvro nevez, savet diwar strollañ anvioù ar rannvroioù a oa diagent, en urzh al lizherenneg. An anv « Nouvelle-Aquitaine » a zo bet dibabet da vat gant ar c'huzul-rannvro nevez d'ar 27 a viz Even 2016 ha kadarnaet gant ar C'huzul Stad d'an 13 a viz Gwengolo 2016.
  
  Rannvro vrasañ Bro-C'hall eo ar rannvro nevez, gant ur gorread par da hini Aostria. Bourdel zo bet lakaet da gêr-benn velestradurel dezhi.
  
  Notennoù
  
  Rannvroioù Bro-C'hall